stanford-oval/wikipedia huggingface dataset:
מסילות
היסטוריה

גרעין במסילה, של חברי השומר הצעיר מפולין, הוקם בסוף שנת 1932 בראשון לציון, ועבר לגבעת מיכאל, ליד נס ציונה, במסגרת חילופין עם קיבוץ השומר הצעיר הצ'כי שעבר לראשון לציון. בגבעת מיכאל עבדו רבים מחברי הקיבוץ בעבודות חוץ והעבירו את שכרם לקיבוץ. באוגוסט 1937 עלו 16 חברים מהגרעין לעמק בית שאן והקימו יחד עם שלושה גרעינים נוספים את היישוב מעוז. בנובמבר 1937 עזבו חברי גרעין במסילה את מעוז ועברו להתיישבות זמנית ליד תל עמל, והחלו לעבד את האדמות שהוקצו להם. עם זאת, חלק מחברי הגרעין נשארו בנס ציונה.
לגרעין במסילה נוסף בסוף שנות ה-30 גרעין אחר - בולגריה-תל חי שישב בחדרה. בולגריה-תל חי היה מורכב בעצמו משני גרעינים - בולגריה ב' שהורכב מחברי השומר הצעיר מבולגריה, ותל חי שהורכב מחברי התנועה מפולין. גרעין בולגריה-תל חי חבר לגרעין בנס ציונה והקים עמו את הקיבוץ.
בתחילת 1938 עברו חברי תל עמל לנקודת הקבע שלהם והשאירו לחברי במסילה את החומה, המגדל וגדר התיל. ביוני 1938 נקרא שם הקיבוץ מסילות על שם הגרעין "במסילה" ועל שום קרבתו לתוואי מסילת רכבת העמק. ביולי 1938 חגגו חברי הגרעין את הקציר הראשון של הקיבוץ.
ב-22 בדצמבר 1938 עלה הקיבוץ לנקודת הקבע שלו כיישוב חומה ומגדל קרוב לבית שאן הערבית. במעבר לנקודת הקבע לקחו אתם את החומה והמגדל של תל עמל. בחודשים הראשונים סבל הקיבוץ מהעדר כביש. במאי 1939 הונח אבן פינה לבית ילדים, הבית הראשון מחוץ לחומה. הילדים שהו באותה תקופה בניר דוד. עד סוף 1940 הוקמו מבנים רבים ששיוו לקיבוץ מראה של קיבוץ ותיק. הקיבוץ גידל תבואה, מטעים, ירקות, צאן ובקר ועופות. במקום התקיימו ניסיונות בהשקיה במים מלוחים. על אלו נוספו בריכות דגים שניצלו את המים המלוחים.
במהלך מלחמת העצמאות הופצץ הקיבוץ על ידי מטוס עיראקי. בהפצצה נהרג חבר קיבוץ אחד ועוד מספר חברים וחברות נפצעו.
בשנת 1961 נחנך בקיבוץ מפעל ליצור כבלים, "חרושת כבלים מסילות". כמו כן, לקיבוץ ענפי חקלאות שונים: רפת, לול פיטום, מדגה, פרדס, כרם זיתים, מטעי תמרים וגידולי שדה שונים.
הקיבוץ שייך לתנועת הקיבוץ הארצי.
חינוך

במשך שנים רבות למדו ילדי הקיבוץ בכיתות היסוד, בקיבוץ עצמו ובהמשך בבית הספר האזורי "רימון" שהוקם בשנת 1990 בקיבוץ ובו לומדים גם ילדי הקיבוצים רשפים, ניר דוד, בית אלפא, בית השיטה ושדה נחום. צמוד לבית הספר היסודי הוקם ביוזמתה של הגב' יהודית בן משה (חברת קיבוץ מסילות שהייתה גם המנהלת הראשונה), בית ספר ייחודי לילדים אוטיסטים "דרור" המאכלס ילדים מכל הצפון. בכיתות ז'-י"ב למדו ילדי הקיבוץ ב"מוסד החינוכי גלבוע" (ע"ש מורדי גטו ורשה) הממוקם צמוד לקיבוץ בית אלפא והיה משותף לקיבוצים מסילות, רשפים, ניר דוד (תל עמל) ובית אלפא. הלימודים היו בתנאי פנימייה כבשאר המוסדות החינוכיים של הקיבוצים המשתייכים לתנועת "השומר הצעיר". בשנת 2003 נסגר המוסד החינוכי ובני הקיבוץ עברו ללמוד בבית הספר האזורי בקיבוץ נווה איתן. בין יוצאי הקיבוץ, האומן נחום טבת ועורך הדין שרגא בירן.
חורשת לנדאו

חורשת לנדאו היא שריד לימים בהם קם הקיבוץ בסוף שנות ה-30 של המאה ה-20. החורשה ממוקמת צפונית לקיבוץ מסילות מעבר לבריכות הדגים.[דרוש מקור]
את החורשה נטע חיים לנדאו ממקימי הקיבוץ. חיים נטע עצי אקליפטוס במטרה ליבש את הביצות שהיו בעמק באותה תקופה. מהחורשה המקורית נשארו עצים בודדים בגלל הקמת בריכות הדגים של הקיבוץ, החורשה ידועה כפינת חמד של בני הקיבוץ, וניתן להגיע אליה מכביש 6667.
גלריית תמונות

מראה הקיבוץ ב-1946
מגדל המים
חזית בניין חדר האוכל (כיום חנות כל-בו)
אולם מופעים וספורט "יד לבנים"
מועדון לחבר
אולם חדר האוכל, 2016
תבליט בטון על קיר בית מגורים בעיצוב נחום טבת
מגדל סילו
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ראשון לציון, דבר, 11 באוקטובר 1932
↑  נס ציונה, דבר, 17 בספטמבר 1934
↑  גבעת מיכאל, דבר, 9 בפברואר 1933
↑  אפרים הלטרכט, העליות על הקרקע לאחר המאורעות, דבר, 2 באוגוסט 1937
↑  א.מ. קולר, התישבות העובדים בתרצ"ח, דבר, 16 באוקטובר 1938
↑  3 קבוצים במעוז, דבר, 23 בנובמבר 1937
↑  נס ציונה, דבר, 14 בינואר 1938
↑  ניר דוד (תל עמל), דבר, 7 בפברואר 1938
↑  מסילות, דבר, 7 ביוני 1938
↑  הקציר הראשון בערבות בית שאן, דבר, 11 ביולי 1938
↑  ל"ו למנין היישובים החדשים, דבר, 23 בדצמבר 1938
↑  קיבוץ מסילות משווע כביש, דבר, 7 במרץ 1939
↑  בית ילדים במסילות, עמק בית שאן, דבר, 11 במאי 1939
↑  מסילות, דבר, 27 באוקטובר 1940
↑  מסילות, הצופה, 7 באוגוסט 1941
↑  מרדכי אמיתי, בעיות מים בעמק יזרעאל ובית שאן, משמר, 31 בדצמבר 1943
ישעיהו אופנהיים, המדבר והערבה נסוגו, משמר, 19 בינואר 1945
↑  מפעל חדש ליצור כבלים נחנך בקיבוץ מסילות, על המשמר, 16 ביוני 1961
| --- | --- |
בקרת זהויות :  NLI: 987007467972605171 
שיעור זימרה לילדי כיתה א
מירגאיה

| מירגאיה |
| --- | --- |
  איור של מירגאיה
תקופה
יורה עליון 150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: סטגוזאוריים
סוג:: מירגאיה
מינים
 Miragaia longicollum
שם מדעי
 Miragaia ‏מתאוס, 2009

איור של מירגאיה
מירגאיה (שם מדעי: Miragaia) הוא סוג של דינוזאור ממשפחת הסטגוזאוריים שחי בתקופת יורה עליון לפני כ-150 מיליון שנה. מאובניו נמצאו בפורטוגל. הוא קרוי על שם מירגאיה, אחת הפרגזיות של העיר פורטו, שם נמצאו מאובניו. הוא היה קרוב משפחה של הסטגוזאורוס הענקי.
מאפיינים

המירגאיה היה בעל הצוואר הארוך ביותר במשפחת הסטגוזאוריים. אורכו הכולל היה כ-5.5 עד 6.5 מטרים, והוא שקל כ-2 טונות. צווארו הארוך הכיל 17 חוליות, יותר מחוליות הצוואר של מרבית הזאורופודים. הייתה לו לסת ארוכה, רגליים ארוכות ולאורך גופו היו פרושות לוחיות גדולות עם כתפיים גבוהות שבקצותן בלטו זוג דוקרנים. מאחורי גבו האמצעי בלטה שורת קוצים ארוכים שהסתיימה בקצה הזנב. קוצים אלה שימשו כנראה להגנתו.
לא ברור למה שימש הצוואר הארוך, שהיה קצר מצווארי הזאורופודים אך ארוך יותר מצווארי סטגוזאורים שחיו בתקופתו, דבר המטיל ספק בשימושו לאכילת עלים מצמרות עצים. ייתכן שאורך הצוואר קשור בברירה זוויגית ונועד למשוך את הנקבות.
המירגאיה נכחד לאחר תור היורה בדומה להרבה מהסטגוזאורים.
בתרבות

דינוזאור זה הופיע בסדרה מהפכת הדינוזאורים ובמשחק Jurassic World: Alive.
קווין ברנס

קווין ברנס (בגרמנית: Kevin Behrens; נולד ב-3 בפברואר 1991) הוא כדורגלן גרמני המשחק כחלוץ בקבוצת  וולפסבורג מהבונדסליגה.
קריירה

ברנס נולד בברמן והתאמן ברוב שנותיו הצעירות במועדון הכדורגל אטס בנטנטור ובס.ק. וייה שבמחוז ברמן.
בקיץ 2008, עבר לאקדמיית הנוער של ורדר ברמן מהבונדסליגה, אך לא הצליח להרשים ולעלות לקבוצה הבוגרת או המילואים. הוא שיחק עונתו הראשונה בכדורגל בוגרים בקבוצה החמישית בהייררכיה של המועדון.
לאחר שלוש עונות בליגה האזורית צפון, עזב ברנס את צפון גרמניה בקיץ 2014 ועבר לקבוצת אלמניה אאכן מהליגה האזורית המערבית. בסוף עונת 2014/15 סיים ברנס עם אאכן כסגנית אלופה, נקודה אחת מתחת לאלופה העולה בורוסיה מנשנגלאדבך II.
לאחר שמונה משחקי ליגה בלבד עבור יריבתה רוט-וייס אסן, חתם ברנס בפגרת החורף של עונת 2015/16 במועדון FC זארבריקן מהליגה האזורית דרום-מערב. ב-85 הופעות תחרותיות הבקיע החלוץ 41 שערים ובישל 31, וזכה עם המועדון בגביע סארלנד באביב 2017. בסיבוב העלייה לליגה השלישית ב-2018 נכשלו ברנס וסארבריקן מול אלופת בוואריה מינכן 1860.
בזכות יכולתו במדי זארבריקן, חתם החלוץ על חוזה לשלוש שנים בקבוצת הבונדסליגה השנייה סנדהאוזן בקיץ 2018.
ברנס עבר לאוניון ברלין מהבונדסליגה בחלון ההעברות של קיץ 2021.
במחזור הפתיחה של עונת 2023/24 בבונדסליגה הבקיע ברנס את השלושער הראשון שלו בליגה הבכירה ב-20 באוגוסט 2023 באצטדיון אן דר אלטן פרסטריי בניצחון 4 - 1 על מיינץ 05 מריינלנד-פפאלץ. שלושת השערים הובקעו בנגיחות. הוא המשיך בכושר הנגיחות גם במחזור השני כשהבקיע את שערו הרביעי בעונה בניצחון 4 - 1 נוסף על דרמשטדט.
בינואר 2024 עבר לוולפסבורג.
הערות שוליים

↑  Behrens-Gala bei Gosens-Debüt, sport1
קווין בריידי

קווין פטריק בריידי (באנגלית: Kevin Patrick Brady; נולד ב-11 באפריל 1955) הוא פוליטיקאי אמריקאי רפובליקני, שכיהן כחבר בית הנבחרים של ארצות הברית מטעם מחוז הקונגרס השמיני של מדינת טקסס בין השנים 2023-1997.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  TX District 8 - Runoff, באתר Our Campaigns (באנגלית)
↑  דרירד וולש, Texas Republican Kevin Brady to be new Ways and Means chairman, באתר CNN‏, 4 בנובמבר 2015 (באנגלית)
↑  Republican Kevin Brady wins reelection to U.S. House in Texas’ 8th Congressional District, באתר AP‏, 4 בנובמבר 2020 (באנגלית)
↑  בריאן פאלר, Rep. Kevin Brady, point person on GOP tax cuts, announces retirement, באתר פוליטיקו, 14 באפריל 2021 (באנגלית)
| --- | --- |
בקרת זהויות :  US Congress: B000755
קרב גרבלוט

הפרוסים כובשים את גרבלוט
המשמר הפרוסי בסנט פריבט
אחיות מטפלות בפצועי הקרב
קרב גרבלוט (בגרמנית: Schlacht bei Gravelotte בצרפתית: bataille de Gravelotte) הידוע גם כקרב סנט פריבט או קרב גרבלוט-סנט פריבט, היה קרב שנערך במהלך מלחמת צרפת–פרוסיה. הקרב נערך ב-18 באוגוסט 1870 בין כוח צרפתי בפיקודו של פרנסואה אשיל בזן לכוח פרוסי בפיקודו של הלמוט פון מולטקה הזקן. הקרב הסתיים בניצחון טקטי לצרפתים, ובניצחון אסטרטגי לפרוסים.
רקע

ב-19 ביולי 1870, בעקבות פרשיית מברק אמס, הכריז נפוליאון השלישי קיסר צרפת על מלחמה כנגד פרוסיה והקונפדרציה הצפון-גרמנית. ב-2 באוגוסט חדרה הארמייה הצרפתית הראשונה - "ארמיית הריין", אשר הייתה בפיקודו של נפוליאון עצמו, לפרוסיה, ואף כבשה את זארבריקן. באותו זמן השלים הרמטכ"ל הפרוסי הלמוט פון מולטקה הזקן את גיוס הצבא הפרוסי, ואל מול הכוח הצרפתי עמדו כעת שלוש ארמיות. הצרפתים פתחו בנסיגה אטית אל מעבר לגבול, בעוד הפרוסים מצדם עברו אותו. ב-12 באוגוסט העביר נפוליאון את הפיקוד על הארמייה הראשונה לגנרל פרנסואה אשיל בזן, אולם בפועל המשיך לפקד עליה עד ה-16 באוגוסט. באותו היום עצרו הצרפתים את הנסיגה באזור מארס-לה-טור כדי להצטייד, והארמייה הפרוסית השנייה בפיקוד הנסיך פרידריך קרל פתחה עליה במתקפה. קרב מארס לה טור הסתיים בניצחון פרוסי, חרף נחיתות מספרית של הפרוסים. תוכנית הקרב הפרוסית הייתה לאגף את הארמייה הראשונה הצרפתית באזור הגבול הצרפתי-פרוסי, ורק אז להתקדם לעומק צרפת.
סדר כוחות

הארמייה הצרפתית הראשונה בפיקודו של בזן, חנתה כ-10 ק"מ מהעיר מץ. בעת הקרב היא כללה את הכוחות הבאים:
| סדר כוחות הארמייה הצרפתית ה-1> קורפוס | סדר כוחות הארמייה הצרפתית ה-1> מפקד | סדר כוחות הארמייה הצרפתית ה-1> דיוויזיות | סדר כוחות הארמייה הצרפתית ה-1>  |
| --- | --- | --- | --- |
| הקורפוס ה-2 (האגף הדרומי) | שארל אוגוסט פרוסארד | 3 דיוויזיות |  |
| הקורפוס ה-3 (הגזרה המרכזית) | אדמון לה ביף | 3 דיוויזיות |  |
| הקורפוס ה-4 (האגף הצפוני) | פול דה לדמיראול | 3 דיוויזיות |  |
| הקורפוס ה-6 (הכפר סנט פריבט) | פרנסואה סטיין קנרובר | 4 דיוויזיות |  |
| קורפוס המשמר (עתודה) | שארל דניס בורבאקי |  |  |

הכוח הפרוסי בזירה כלל שתי ארמיות. הארמייה הראשנה הייתה בפיקוד קרל פרידריך פון שטיינמץ. הארמייה הייתה אמורה לתקוף מדרום. בערב הקרב היא כללה את הכוחות הבאים:
| סדר כוחות הארמייה הפרוסית ה-1> קורפוס | סדר כוחות הארמייה הפרוסית ה-1> מפקד | סדר כוחות הארמייה הפרוסית ה-1> דיוויזיות | סדר כוחות הארמייה הפרוסית ה-1>  |
| --- | --- | --- | --- |
| הקורפוס ה-7 | היינריך אדולף פון זסטרו | 2 דיוויזיות |  |
| הקורפוס ה-8 | אוגוסט קרל פון גייבן | 2 דיוויזיות |  |

הארמייה השנייה הייתה בפיקוד פרידריך קרל, נסיך פרוסיה. הארמייה הייתה אמורה לתקוף מצפון. בערב הקרב היא כללה את הכוחות הבאים:
| סדר כוחות הארמייה הפרוסית ה-2> קורפוס | סדר כוחות הארמייה הפרוסית ה-2> מפקד | סדר כוחות הארמייה הפרוסית ה-2> דיוויזיות | סדר כוחות הארמייה הפרוסית ה-2>  |
| --- | --- | --- | --- |
| הקורפוס ה-9 | אלברכט גוסטב פון מאנשטיין | 2 דיוויזיות |  |
| הקורפוס ה-3 | קונסטנטין פון אלבנסלבן | 2 דיוויזיות |  |
| הקורפוס ה-10 | קונסטנטין ברנהרד פון וויגץ-רץ | 2 דיוויזיות |  |
| הקורפוס ה-2 | אדוארד פון פרנסקי |  |  |
| הקורפוס ה-12 | אלברט, נסיך סקסוניה |  |  |
| קורפוס המשמר | אוגוסט, נסיך וירטמברג |  |  |
הקרב

ב-18 באוגוסט בשעה 08:00 בבוקר הורה מולטקה לארמיות הראשונה והשנייה לתקוף את הכוחות הצרפתיים. בשעה 12:00 בצהריים פתח מפקד הקורפוס ה-9 גנרל מנשטיין בהפגזה כבדה על אמוילר. הצרפתים בילו את הלילה האחרון ותחילת הבוקר בחפירת שוחות ובורות, והציבו את הארטילריה שלהם בעמדות נסתרות. כך שבתחילת הקרב ספגו התוקפים אבדות כבדות. הצרפתים השתמשו ברובים מצוינים מדגם שספו, אשר קצב האש שלהם היה גבוה בהרבה מאשר זה של רובי הפרוסים. עם זאת, לפרוסים הייתה עדיפות בארטילריה. הפרוסים צוידו בתותחים הכבדים אשר יוצרו במפעל של משפחת קרופ, והצליחו לרכך את העמדות הצרפתיות.  (אלה היו אותם תותחים שהוצגו מספר שנים קודם לכן בתערוכה העולמית בפריז, 1867). הקורפוס ה-9 לכד את אמוילר, ובמקביל לכד הקורפוס ה-8 של הגנרל גייבן את הכפר גרבלוט. בשעה 14:30 הורה שטיינמץ לקורפוס ה-8 לתקוף את העמדות הצרפתים במזרח במטרה לאגף את הכפר סנט פריבט אשר בו החזיק הקורפוס הצרפתי ה-6 בפיקודו של גנרל קנרובר. ב-16:50 הצטרף למתקפה קורפוס המשמר הפרוסי. המתקפה של המשמר הייתה בתחילה בסדר גודל של שלוש חטיבות, אולם לנוכח התנגדותם העיקשת של הצרפתים, שלחו הפרוסים בריגדה נוספת למתקפה. בשעה 18:30 נאלץ שטיינמץ להורות לעתודה האחרונה שלו - הקורפוס ה-7, להצטרף גם כן למתקפה בגזרת סנט פריבט. הן הקורפוס ה-7 והן קורפוס המשמר ספגו אבדות כבדות, ומתקפותיהם נבלמו לנוכח ההתנגדות הצרפתית.
לנוכח הכישלונות בגזרת הארמייה הראשונה, בשעה 19:00 הורה הנסיך פרידריך קרל לתותחי הארמייה השנייה להפציץ את סנט פריבט. לאחר מכן שיגר את הקורפוסים ה-12 וה-2 לסייע לקורפוס המשמר בסילוק הכוחות הצרפתיים מהריסות הכפר. קנרובר ביקש מבזן עזרה, אולם בזן חשש להפנות את כוחותיו כנגד הארמייה השנייה. הקורפוס ה-6 נאלץ לפתוח בנסיגה, ובעקבותיו גם הקורפוס ה-4. עם זאת, הכוחות הפרוסיים היו מותשים מאוד. בזן פקד על קורפוס המשמר הצרפתי בפיקוד הגנרל בורבאקי לצאת למתקפה ולהדוף את הפרוסים. עם זאת, בורבאקי החליט על דעת עצמו שהקרב אבוד ולא הצטרף למתקפה. בזן מצדו לא התעקש, והורה על נסיגה.
תוצאות

אבדות הפרוסים בקרב היו כבדות מאבדות הצרפתים. עם זאת, בזן העדיף שלא לפתוח במתקפת נגד כנגד הכוח הפרוסי העדיף. למחרת ב-19 באוגוסט חסם הצבא הפרוסי את דרך הנסיגה לכיוון ורדן, ועם התחדשות הקרבות העדיף בזן להיכנס עם 150,000 חייליו לבין חומותיה הבצורות של מץ. בכך למעשה לכד בזן את הארמייה שלו במצור, בעוד הפרוסים ממשיכים הלאה אל תוככי צרפת. מולטקה הפריש 3 קורפוסים מכוחותיו לצורך הקמת הארמייה הרביעית - "ארמיית המז", והעמידה תחת פיקוד אלברט, נסיך הכתר הסקסוני, ועליהם הוטל לקיים את המצור על העיר. לאחר חודשיים של מצור, נכנעו הצרפתים ב-27 באוקטובר ונלקחו לשבי הגרמני.
לקריאה נוספת

מיכאל הרסגור, אהוד פוקס, רגעים היסטוריים ורגעים היסטריים: החלטות בתנאי משבר, דביר, 2010
הערות שוליים

↑  עובדה זו הותירה בידי בזן מעט מאוד זמן לרכז בידיו את הפיקוד על הארמייה
1 2 3 4  מיכאל הרסגור, אהוד פוקס, רגעים היסטוריים ורגעים היסטריים: החלטות בתנאי משבר, הוצאת דביר, 2010. עמ' 82.
↑  מיכאל הרסגור, אהוד פוקס, רגעים היסטוריים ורגעים היסטריים: החלטות בתנאי משבר, הוצאת דביר, 2010. עמ' 83.
| --- | --- |
בקרת זהויות :  NLI: 987007538560005171  BNE: XX539127  BnF: cb12319056z (data)  GND: 4365655-9  LCCN: sh85056547  NKC: ph369386
קרב בורודינו

ערך זה עוסק בקרב שהתרחש במהלך פלישת נפוליאון לרוסיה בשנת 1812. אם התכוונתם לקרב שהתרחש במהלך מלחמת העולם השנייה בשנת 1941, ראו .
קרב בורודינו (ברוסית: Бородинская битва; בצרפתית: Bataille de la Moskova) נערך במסגרת פלישת נפוליאון לרוסיה ב-7 בספטמבר 1812 (ראש השנה היהודי), באזור הכפר בורודינו השוכן כ-100 ק"מ מערבית למוסקבה.
היה זה הקרב הגדול ביותר במהלך פלישתו של נפוליאון לרוסיה. בקרב השתתפו כ-250,000 חיילים, מהם נהרגו או נפצעו לפחות 70,000. הגרנד ארמה הצרפתי, בפיקודו של נפוליאון בונפרטה, תקף את הצבא האימפריאלי הרוסי, בפיקודו של מיכאיל קוטוזוב, בקרבת הכפר בורודינו, הנמצא מערבית לעיר מוז'איסק. הצבא הצרפתי כבש לבסוף את העמדות העיקריות בשדה הקרב, אך נכשל בחיסול הצבא הרוסי.
הקרב עצמו הסתיים ללא הכרעה ברורה, אך ההפסד הטקטי והאבדות הגדולות גרמו לנסיגת הרוסים למחרת. קרב בורודינו היה קרב מפתח במלחמת רוסיה–צרפת שאחריו הצליח נפוליאון לכבוש את מוסקבה. כיבוש מוסקבה לא השיג את התוצאה לה קיווה, והפלישה הסתיימה בסופו של דבר בתבוסה צרפתית.
מהלכי הצבאות לפני הקרב (5–6 בספטמבר) > הקרב על ביצור שברדינו (5 בספטמבר)

הצבא הרוסי בפיקודו של הגנרל קוטוזוב תפס עמדות הגנה באזור שתי הדרכים שהובילו מסמולנסק למוסקבה. הארמייה המערבית הראשונה (אנ'), בפיקודו של גנרל-פלדמרשל מיכאיל ברקלאי דה טולי, תפסה את האגף הימני (הצפוני) לאורך נהר קולאץ' (Kolocha), יובל רדוד אך בעל גדות תלולות של נהר מוסקבה.
הארמייה המערבית השנייה (אנ'), בפיקודו של הגנרל פיוטר בגרטיון, תפסה את האגף השמאלי (הדרומי) של הצבא הרוסי ונפרסה באזור פתוח. לצורך הגנה בנו הרוסים באזור זה סוללות עפר שנודעו בשם "הביצור הגדול" (The great redoubt) וקבוצה נוספת של שלושה ביצורים שהצרפתים כינו "חצי בגרטיון" (אנ') על שם צורת החצים שיצרו. השברדינו (Shevardino), ביצור קדמי יותר, נועד לעכב את התקדמות הצרפתים.
ב-5 בספטמבר החל הגרנד ארמה להתקדם מזרחה. נפוליאון הבין שעליו לכבוש את ביצור שברדינו לפני שיוכל לקדם את כוחותיו והורה על מתקפה מידית. המתקפה הובלה על ידי הדיוויזיה החמישית של הקורפוס הראשון (אנ') בפיקודו של ז'אן דומיניק קומפאן (אנ') כשהוא נתמך עלי ידי הקורפוס החמישי (אנ') הפולני בפיקודו של יוזף פוניאטובסקי מדרומו. במהלך הקרב עבר הביצור מיד ליד מספר פעמים, אך בערבו של יום נסוג הכוח הרוסי מזרחה לקו ההגנה המרכזי של הצבא הרוסי והביצור נפל לידי הצרפתים. האבדות בקרב על ביצור שברדינו הסתכמו בכ-4,000 בצד הצרפתי וכ-6,000 בצד הרוסי.
מהלכי הצבאות לפני הקרב (5–6 בספטמבר) > התארגנות ב-6 בספטמבר

ב-6 בספטמבר נמנעו שני הצדדים מעימות וניצלו את הזמן כדי להתארגן לקרב הגדול. הגנרל לואי ניקולא דאבו, מפקד הקורפוס הראשון ומי שנחשב למפקד המצטיין בצבא נפוליאון, הציע לנפוליאון לאגף את הצבא הרוסי מדרום. נפוליאון דחה את הצעתו בטענה שהמהלך מסוכן מדי, והחל לארגן את צבאו לקראת מתקפה חזיתית מסיבית נגד קווי ההגנה הרוסיים למחרת.
קרב בורודינו (7 בספטמבר) > 6:00 עד 10:00

ב-6:00 בבוקר פתחו סוללות התותחים הצרפתיות בהפצצה מסיבית על הביצורים הרוסיים והקרב החל. הקורפוס הרביעי (אנ') של הגרנד ארמה בפיקודו של אז'ן דה בוארנה (בנו המאומץ של נפוליאון) התקדם לעבר הכפר בורודינו שהוחזק על ידי כוח קטן של יגרים שהשתייך למשמר הרוסי האימפריאלי (אנ'). הצרפתים כבשו את הכפר, חצו את נהר קולאץ' והתקדמו לעבר הביצור הגדול. הכוחות הרוסיים הדפו את הצרפתים חזרה אל מעבר לנהר כשהאחרונים סופגים אבדות כבדות. הרוסים שרפו את הגשר על הנהר אך לא פתחו במתקפת נגד. אז'ן קידם תותחים אל תוך בורודינו ואלה ירו אש אגפית על הביצור הגדול.
דרומית לביצור הגדול הקורפוס הראשון של הגרנד ארמה בפיקודו של דאבו התקדם לעבר ביצורי החצים. בדרום, באגף הימני של הצרפתים, התקדם הקורפוס החמישי הפולני לעבר הכפר אוטיצי (Utitsy). התקדמותו האיטית של הקורפוס הפולני דרך שטחי היערות והגאיות אפשרה לקורפוס הרוסי השלישי בפיקודו של ניקולאי טוצ'קוב (Nikolay Tuchkov) לשלוח דיוויזיה צפונה שתסייע בהגנת ביצור החצים.
קוטוזוב, שמיקם את המטה שלו בכפר גורקי (Gorki) שממזרח לבורודינו, השאיר את קבלת ההחלטות הטקטיות לפקודיו וכמעט ולא התערב בניהול הקרב. בגרטיון וברקלאי, שמתחילת הפלישה הצרפתית לרוסיה היו חלוקים בדבר אסטרטגיית הפעולה הנכונה, הבינו את גודל השעה ושיתפו פעולה. הם ראו שהצרפתים מרכזים את עיקר מאמציהם באגף הדרומי ובגזרה המרכזית. לכן ברקלאי הורה לקורפוס השני (אנ') בפיקודו של באגאבו (אנ') שחנה בצפון לנוע דרומה ולחזק את כוחותיו של בגרטיון.
הלחימה סביב ביצורי החצים התגברה. הצרפתים תפסו את אחד הביצורים אך לאחר מכן נסוגו תחת הלחץ של מתקפת-נגד רוסית. דאבו עצמו נפצע בלחימה כשנפל מסוסו הפצוע אך הוא התעקש להישאר בשדה הקרב.
כוח פרשים רוסי התקדם מצפון לביצורי החצים לעבר הכוחות הצרפתיים. מרשל ז'ואקים מירא הוביל כוח פרשים צרפתי כדי לעצור אותם. בשלב זה הקורפוס השלישי (אנ') בפיקודו של מישל נה הצטרף למתקפה על ביצורי החצים. מתקפה של קירסירים רוסיים אילצה את מירא לעצור ולתפוס מחסה בריבוע של כוח רגלים.
קרב בורודינו (7 בספטמבר) > 10:00 עד 15:00

באגף הימני של הגרנד ארמה הקורפוס הפולני תפס את אוטיצי אותה הרוסים הותירו שרופה. בינתיים בצד הרוסי התגבורת של באגאבו שהתקדם מהאגף הצפוני דרומה הגיעה בדיוק בזמן כדי לחזק את הגזרה המרכזית. סביב השעה 10:00, הקורפוס הרביעי בפיקודו של אז'ן פתח במתקפה נוספת על הביצור הגדול. הביצור נכבש לפרק זמן קצר על ידי הדיוויזיה הראשונה אך הצרפתים נהדפו במהרה בהתקפת נגד עיקשת של הרוסים. מפקד הארטילריה הרוסית נהרג כשהוביל את אחת ממתקפות הנגד, מה שהנחית מכה על ארגון הארטילריה הרוסית בהמשך יום הקרב.
הלחימה סביב החצים המשיכה להשתולל. יש המונים שש מתקפות צרפתיות גדולות על הביצורים בכוחות שמנו 45,000 חיילים כשמאות תותחים משני הצבאות יורים אש משני הכיוונים. לא אחת הצרפתים חדרו אל עמדות הרוסים אך נהדפו לאחר מכן חזרה לאחור.
הקורפוס השמיני של הגרנד ארמה (כל חיילי הקורפוס גויסו מממלכת וסטפאליה) בפיקודו של ג'ונו (אנ') נשלח קדימה כתגבורת. בינתיים, בצד הרוסי, בגרטיון היה קרוב ללב האירועים. הוא פיקח על הגנת ביצורי החצים, הוביל קדימה תגבורות והורה על התקפות נגד. סביב 10:00 בגרטיון נפגע ברגלו מרסיסי פגז תותח, נפצע אנושות ופונה. מזועזעים מנפילת מפקדם הנערץ, הרגלים הרוסיים המותשים החלו לסגת והצרפתים השתלטו על החצים.
מירא התקדם עם כוחותיו כשהוא נתמך על ידי פרשים כבדים משני הצדדים. גרנדירים רוסיים התארגנו בריבועים כדי להניס את הקירסירים הצרפתיים בעוד הפרשים הרוסיים נלחמו בצרפתים בקרב ענק ומבולבל בו שני הצדדים ספגו אבדות כבדות.
הרוסים נלחמו בעקשנות, אך הארטילריה, הרגלים והפרשים של הגרנד ארמה הוכחו כבלתי ניתנים לעצירה והרוסים נסוגו מאזור החצים. הצרפתים כבשו את הכפר סמיונובסקאיה (Semonovskoye) ששכן ממזרח לביצורי החצים והמרכז הרוסי נראה היה על סף שבירה. נפוליאון התכונן להנחתת המכה הניצחת.
במהלך רוב היום נפוליאון נשאר במטה שלו סמוך לשברדינו. הסובבים אותו דיווחו לאחר מכן שמחלה והמאמץ המתמשך של הפלישה הותירו אותו עייף ועצבני. מירא דחק בנפוליאון לשלוח קדימה את המשמר האימפריאלי (אנ') שהיה העתודה האחרונה של הגרנד ארמה. נפוליאון סירב באומרו שיש לשמור על עתודה זו למקרה שקרב נוסף ייתפתח למחרת.
ברקלאי, באגף הימני של הרוסים, שלא היה מעורב בלחימה, המשיך לשלוח תגבורות לחיזוק המרכז. כשהקורפוס הרוסי הרביעי בפיקודו של אוסטרמן-טולסטוי (אנ') הגיע למרכז הרוסי, תצפיתנים צרפתיים חשדו שהרוסים מתכננים מתקפה מאסיבית. נפולאיון הורה לכח ארטילרי להתקדם קדימה. סוללות התותחים הצרפתיות פתחו באש כבדה על הרוסים אך הרגלים הרוסיים עמדו על מקומם.
קרב בורודינו (7 בספטמבר) > 10:00 עד 15:00 > האיגוף הרוסי מצפון

בגזרה הצפונית נשמר שקט ולכן גנרל פלאטוב (אנ'), מפקד הקוזאקים של הדון (אנ'), הציע לאגף את הצרפתים ולתקוף אותם בבורודינו שהוחזקה על ידי כח קטן. פלאטוב קיבל אישור למהלך ויחד עם אוברוב (Uvarov), מפקד קורפוס הפרשים הראשון, החל באיגוף בראש 8,000 קוזאקים ופרשים אל מעבר לנהר קולאץ'. הכח המאגף תפס בהפתעה מוחלטת את הכוחות הצרפתיים והאיטלקיים שחנו בבורודינו וזרע פאניקה ומהומה בשורותיהם.
בצד הצרפתי, קורפוס הפרשים השלישי בפיקודו של עמנואל דה גרושי (אנ') חזר לגדתו הצפונית של נהר קולאץ' והניס את כח האיגוף הרוסי מזרחה. הפיקוד הרוסי ראה את מהלך האיגוף כהזדמנות שפוספסה. בהמשך הקרב הסתבר שהמהלך סייע לרוסים בכך שעיכב את המתקפה הבאה של הצרפתים בשעתיים. נוסף לכך, ייתכן שניסיון האיגוף הרוסי הוא ששכנע את נפוליאון בצדקת החלטתו לשמור מאחור את העתודה האחרונה שלו.
קרב בורודינו (7 בספטמבר) > סיום הקרב

בסביבות השעה 15:00 הגרנד ארמה פתח במתקפה הגדולה ביותר עד כה על הביצור הגדול. התותחנים הרוסיים ריכזו את הירי לעבר הרגלים הצרפתיים שהתקדמו מולם, מה שאפשר לפרשים הצרפתיים לאגף את הביצור מעורפו. הפרשים פרצו ראשונים וטבחו במגנים הרוסיים. כשהרגלים של אז'ן התבססו בביצור הגדול הוא הורה לכל הפרשים להתקדם קדימה ולנצל את המומנטום אך הם נתקלו בעתודת הפרשים האחרונה של הרוסים. אז'ן הפציר בנפוליאון להכניס את המשמר האימפריאלי לקרב אך נפוליאון התמיד בסירובו. ב-17:00 שני הצבאות כבר הגיעו לכדי תשישות מוחלטת. שדה הקרב היה זרוע כולו בהרוגים ופצועים ולקראת השקיעה הלחימה בשדה הקרב דעכה.
אחרי הקרב

אבדות שני הצדדים היו כבדות. קרב בורודינו התברר לעתיד כיום הקרב הקטלני ביותר בכל המלחמות הנפוליאוניות, וכיום הקרב הרצחני ביותר בתולדות המלחמות עד הקרב הראשון על המארן במלחמת העולם הראשונה.
נפוליאון הניח שהלחימה תימשך למחרת. אך עם שחר, כשקוטוזוב הבין את סדר הגודל של אבדות הרוסים, הוא הורה על נסיגה. הרוסים לא יכלו להרשות לעצמם קרב נוסף לפני שיתגברו את כוחותיהם ובהתאם לכך החליט קוטוזוב שעליו לנטוש את מוסקבה. ב-15 בספטמבר, שבוע לאחר ניצחונו בבורודינו, נכנס נפוליאון בשערי מוסקבה. הוא מצא את העיר נטושה וכשהשריפות הראשונות שהרוסים הציתו במסגרת מדיניות האדמה החרוכה כבר מכלות את העיר.
הערות שוליים

↑  יש לשים לב, שבתקופה זו לא היה לאימפריה הרוסית דגל רשמי. עם זאת, הדגל מיצג את הצבעים הלאומיים, המופיעים גם בסמל נסיכות מוסקבה. הסמל הרשמי היחיד בתקופה זו היה עיט דו-ראשי ששימש כסמל מדינת הצאר.
| קרבות במלחמות הנפוליאוניות (מחולקים לפי הקואליציות האנטי-צרפתיות) |
| --- | --- | --- |
| ראשונה | קרב ורדן • קרב ואלמי • קרב ז'מפ • המלחמה בוואנדה • קרב נירווינדן • קרב פלרוס • קרב ההר השחור • קרב כף סנט וינסנט |  |
| שנייה | קרב הפירמידות • קרב הנילוס • קרבות בארץ ישראל • קרבות איטליה • הקרב על שטוקכך • קרב קופנהגן • קרב הוהנלידן • קרב מרנגו |  |
| שלישית | גרנד ארמה • קרב כף פיניסטרה • מערכת אולם • קרב טרפלגר • קרב אולם • קרב דורנשטיין • קרב אוסטרליץ |  |
| רביעית | קרב ינה-אאורשטדט • מרד פולין הגדולה • קרב אילאו • המצור על דנציג • קרב היילסברג • קרב פרידלנד • קרב קופנהגן |  |
| חמישית | קרב אבנסברג • קרב לנדסהוט • קרב אקמיהל • קרב אספרן-אסלינג • קרב וגראם |  |
| שישית | קרב סלמנקה • הפלישה לרוסיה • (קרב סמולנסק • קרב בורודינו • קרב ברזינה) • המערכה בגרמניה • (קרב ליצן • קרב באוצן • קרב דרזדן • קרב לייפציג) • קרב ויטוריה • מערכת ששת הימים • קרב פריז |  |
| שביעית | קרב קאטר ברה • קרב ליגני • קרב ווטרלו |  |
| --- | --- |
בקרת זהויות :  NLI: 987007283095305171  BnF: cb131888623 (data)  LCCN: sh85015870  NKC: ph202194 
פריסת הצבאות בסביבות 6:30, בוקר 7 בספטמבר. הצבא הרוסי מסומן באדום והגרנד ארמה בכחול. במרכז המפה, דרומית לכפר בורודינו, ניתן לראות את הביצור הגדול ואת ביצורי החצים.
פריסת הצבאות בסביבות 9:30. הצבא הצרפתי הגיע לקו הביצורים הרוסי.
פריסת הצבאות בסביבות 16:00. הגרנד ארמה השתלט על הביצור הגדול וביצורי החצים בגזרה המרכזית והצבא הרוסי נדחק אחורה. בחלק העליון של המפה ניתן לראות את מהלכי הכח הרוסי המאגף בפיקודו של גנרל פלאטוב.